**Проект**

**ПРОЕКТ ЗА ПУБЛИКУВАНЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „СОЦИАЛНО ПРЕДПРИЯТИЕ ЗА ХОРА С УВРЕЖДАНИЯ - ПЛОВДИВ”**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: [t\_yurieva@plovdiv.bg](mailto:t_yurieva@plovdiv.bg) или в деловодството на община Пловдив, пл. „Стефан Стамболов” № 1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „СОЦИАЛНО ПРЕДПРИЯТИЕ ЗА ХОРА С УВРЕЖДАНИЯ - ПЛОВДИВ”**

**Причини, които налагат приемането на Правилник за устройството и дейността на ОП „Социално предприятие за хора с увреждания - Пловдив“.**

С оглед актуализиране и осъвременяване на текстовете, съдържащи в Правилника за устройството и дейността на ОП „Социално предприятие за хора с увреждания - Пловдив“, същите следва да бъдат приведени в съответствие с разпоредбите на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и относимото законодателство.

В изпълнение на разпоредбите на чл.3, ал.9 и ал.11, във връзка с §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл.VI от ЗОС директорът на предприятието г-жа Ванина Костадинова е представила в община Пловдив доклад с вх.№21ОПР-1241/02.09.2021г., заедно с Приложение №1 – „Организационна структура на ОП „Социално предприятие за хора с увреждания - Пловдив“ и Приложение №2 - „Опис на предоставеното за управление имущество към 31.12.2020г.“ – неразделни части от Правилник за устройството и дейността на ОП „Социално предприятие за хора с увреждания - Пловдив“.

ОП „Социално предприятие за хора с увреждания - Пловдив“ е създадено с Решение №290, взето Протокол №12 от 26.07.2018г. на Общински съвет Пловдив във връзка с одобрен проект „Създаване на ново социално предприятие за хора с увреждания в Община Пловдив“ по Оперативна програма „Развитие на човешките ресурси 2014-2020г.“, Приоритетна ос 2 „Намаляване на бедността и насърчаване на социалното включване“, процедура B005М90Р001-2.010 „Развитие на предприемачеството“. За нуждите на предприятието е придобито имущество, което до крайния срок на проекта /23.12.2019г./ е собственост на бенефициента - Община Пловдив. След изтичане на едногодишния срок на устойчивост на проектното предложение, имуществото е предоставено за управление на общинското предприятие със Заповед №21ОА-885 от 01.04.2021г. на Кмета на Община Пловдив.

На предприятието са предоставени за управление и магазин на ул. „Йоаким Груев“ №7 с площ 30кв.м., както и търговски павилион 6кв.м., както и части от недвижим имот – публична общинска собственост, актуван с Акт за публична общинска собственост №2698/19.05.2021г. на район „Тракия“, находящ се в гр. Пловдив, бул. Цариградско шосе № 102 – трети етаж с площ 703кв.м. и три броя стаи с площ 57.30кв.м.

За коректното отразяване на посочените по-горе активи в съответствие със счетоводните регистри на предприятието е необходимо да се приеме Приложение №2 – Опис на предоставеното за управление имущество към 31.07.2021г.

Общата балансова стойност на всички стопанисвани от предприятието активи към 31.07.2021г. е **722 792.25 лв**., както следва:

* С/ка 2010 Земя - 201.20лв.;
* С/ка 2031 Административни сгради – 680 914.61лв.;
* С/ка 2039 Други сгради – 25 475.30лв.;
* С/ка 2101 Програмни продукти – 999.32лв.;
* С/ка 2109 Други НДА - 1890.00лв.;
* С/ка 2041 Компютри и хардуер – 1449.16лв.;
* С/ка 2049 Др. машини, съоръжения и оборудване – 11862.66лв.;

В цитирания по-горе доклад директорът предлага в рамките на утвърдената численост на персонала да се приеме ново Приложение №1 „Организационна структура на предприятието“, като се обособят два отдела – „Производствен“ и „Организационна и спомагателна дейност“ поради увеличения производствен обем и откриване на магазин на предприятието.

***На следващо място, във връзка с Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга на Европейската комисия и съответно изискванията на Министерство на финансите се създава нова алинея, а именно чл. 6, ал.2 от Правилника за устройството и дейността на ОП „Социално предприятие за хора с увреждания*** - ***Пловдив“, която е свързана с възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи.***

При изработването на проекта за приемане на Правилник за устройството и дейността на ОП „Социално предприятие за хора с увреждания - Пловдив“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет Правилник за устройството и дейността на ОП „Социално предприятие за хора с увреждания“, поради изменения в текстовете на чл.6, чрез включване на възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи; приемане на ново Приложение №1 – „Организационна структура на предприятието“ и Приложение №2 „Опис на предоставеното за управление имущество към 31.07.2021г.“

**Принципът на обоснованост** – приемането на Правилник за устройството и дейността на ОП „Социално предприятие за хора с увреждания“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за устройството и дейността на ОП „Социално предприятие за хора с увреждания - Пловдив“ е в съответствие с нормативните актове от по**-**висока степен.

При изработване на проекта на Правилник за устройството и дейността на ОП „Социално предприятие за хора с увреждания - Пловдив“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за устройството и дейността на ОП „Социално предприятие за хора с увреждания - Пловдив“, която е прикачена към публикувания проект.

**Цел на приемане на Правилника за устройството и дейността на ОП „Социално предприятие за хора с увреждания** - **Пловдив“.**

Целта на приемането Правилник за устройството и дейността на ОП „Социално предприятие за хора с увреждания - Пловдив“ е да се актуализират текстовете на Правилника с текстовете на Наредбата за създаване, управление и контрол върху дейността на общинските предприятия на община Пловдив по гл.VI от ЗОС, да се приеме Приложение №1 „Организационна структура на предприятието“ и Приложение №2 **–** „Опис на предоставеното за управление имущество към 31.07.2021г.“ и двете неразделна част от Правилника за устройството и дейността на ОП „Социално предприятие за хора с увреждания - Пловдив“ с оглед коректното отразяване на управляваните от предприятието ДМА в съответствие със записите в счетоводните регистри.

**Финансови средства, необходими за приемане на Правилника.**

За приемането на Правилник за устройството и дейността на ОП „Социално предприятие за хора с увреждания - Пловдив“ не е необходимо разходването на допълнителни бюджетни средства.

**Очаквани резултати**

Очакваните резултати са: привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС, както и отразяване на промяната в организационната структура на предприятието и обективно отразяване на материалните активи, предоставените за управление на ОП „Социално предприятие за хора с увреждания - Пловдив“,

**Анализ за съответствие с правото на Европейския съюз**

Предлаганият проект за приемане на Правилник за устройството и дейността на ОП „Социално предприятие за хора с увреждания - Пловдив“ е в съответствие с нормативните актове от по-висока степен, както и с тези на европейското законодателство.

Правилникът за устройството и дейността на ОП „Социално предприятие за хора с увреждания - Пловдив“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **21.10.2021 г.**

След изтичане на законовия 30**-**дневен срок, предложенията и становищата по проекта на Правилник за устройството и дейността на ОП „Социално предприятие за хора с увреждания - Пловдив“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

1. Приема Правилник за устройството и дейността на ОП „Социално предприятие за хора с увреждания“, съгласно Приложение №1, неразделна част от настоящото решение, ведно с *Приложение №1* „Организационна структура“ и *Приложение №2* „Опис на ДМА към 31.07.2021г.“, и двете неразделна част от Правилника.
2. Възлага на Кмета на община Пловдив да извърши всички необходими правни и фактически действия за възлагане с Акт за възлагане извършването на услуги от общ икономически интерес от ОП „Социално предприятие за хора с увреждания - Пловдив“, които са от неговата компетентност.

**Приложения:**

**1. Приложение №1** – Правилник за устройството и дейността на ОП „Социално предприятие за хора с увреждания - Пловдив“, неразделна част от настоящото решение, ведно с Приложение №1 „Организационна структура“ и Приложение №2 „Опис на ДМА към 31.07.2021г.“, и двете неразделна част от Правилника.

**2. Приложение №2** – Предварителна оценка на въздействието.